《南城咏古十六首 其五 大悲阁》
元代·乃贤

阁道连天起，丹青饰井干。如何千手眼，只著一衣冠。

金榜交龙挟，雕甍吻兽攒。凭高天万里，白纻不胜寒。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。